המפלגה הדמוקרטית (מונגוליה)

**המפלגה הדמוקרטית** (במונגולית: **Ардчилсан Нам**) היא מפלגת מרכז-ימין מונגולית. המפלגה נוסדה באמצעות מיזוג של חמש מפלגות אופוזיציה שדגלו ברפורמות דמוקרטיות וכלכליות במהלך המעבר הפוסט-קומוניסטי במדינה. המפלגה הדמוקרטית היא כיום אחת משתי המפלגות הפוליטיות הדומיננטיות העיקריות בפוליטיקה המונגולית.

## היסטוריה
לאחר המהפכה הדמוקרטית ב-1990, המשטר הפך לרב-מפלגתי. המהפכה הדמוקרטית הפכה את מונגוליה ממדינה קומוניסטית חד-מפלגתית לדמוקרטיה ייצוגית. הגורמים המהפכניים הקימו מפלגות פוליטיות שונות, ובהן המפלגה הדמוקרטית המונגולית (MDP), מפלגת הקידמה הלאומית המונגולית (MNPP) והמפלגה הסוציאל-דמוקרטית המונגולית (MSDP).

הקואליציה הדמוקרטית (DUC) שהוקמה כאיחוד בין כמה מהמפלגותניצחה לראשונה בבחירות 1996, ובכך המפלגה המהפכנית העממית המונגולית הדומיננטית איבדה את השלטון לראשונה מאז 1921. למרות ההצלחה בבחירות, התרחשה האטה כלכלית וחוסר יציבות פנים-מפלגתי. בשנים 1996–2000 כיהנו בסך הכל ארבע ממשלות שונות בראשות ה-DUC.ימין|ממוזער|171x171 פיקסלים|ועידת המפלגה במהלך מיזוג חמש המפלגות בדצמבר 2000
האופוזיציה הדמוקרטית חוותה תבוסה אלקטורלית בבחירות לפרלמנט בשנת 2000, וזכתה רק במושב אחד בחוראל הגדול. בעקבות התבוסה, חמש מפלגות פוליטיות – כולל המפלגה הדמוקרטית הלאומית המונגולית, המפלגה הסוציאל-דמוקרטית המונגולית ואחרות – התאחדו והקימו את המפלגה הדמוקרטית של מונגוליה ב-6 בדצמבר 2000.

ב-1 באפריל 2006, ועידת המפלגה בחרה בצחיאגיין אלבגדורג' לראשות המפלגה. לאחר שניצח שלושה מועמדים נוספים. ב-30 באוגוסט 2008, הוועדה המייעצת הלאומית של המפלגה בחרה בנורובין אלטנקויאג למנהיג החדש של המפלגה.ממוזער|175x175 פיקסלים|לוגו המפלגה בתחילת המאה ה-21
בבחירות לפרלמנט בשנת 2012, המפלגה זכתה ב-34 מושבים מתוך 76 המושבים בפרלמנט. מכיוון שהמפלגה הייתה הגודלה ביותר אך ללא רוב מוחלט, המפלגה חברה למפלגת העם המהפכנית המונגולית של הנשיא לשעבר נמברין אנחבאיאר ולמפלגה הדמוקרטית הלאומית המונגולית, כדי להקים ממשלה תחת כהונתו של נורובין אלטנקויאג. עליית המפלגה לשלטון התרחשה במקביל לפריחה כלכלית מהירה המיוחסת במידה רבה לפרויקטי הכרייה הגדולים במדינה.

ב-2014, חברי פרלמנט מהמפלגה הדיחו את אלטנקויאג מראשות המפלגה ומראשות הממשלה ובשנה שלאחר מכן המדינה נכנסה למשבר כלכלי.

ממוזער|הלוגו החדש של המפלגה הדמוקרטית 
בבחירות לפרלמנט בשנת 2016, הפסידה המפלגה הדמוקרטית והשיגה כ-9 מושבים בלבד אף על פי שזכתה בבשליש מהקולות. בשנה שלאחר מכן, קונגרס פנימי בחר בסודנומזונדוין ארדנה  כיושב ראש המפלגה. הוא ארגן רפורמה במבנה שלה על מנת לחזק את הסניפים המקומיים ולשפר את תהליכי בחירת המועמדים. בשנת 2017, מועמד המפלגה, בטולגה קלטמה, ניצח בבחירות לנשיאות. זאת אף על פי שהמפלגה עצמה נשארה במיעוט בפרלמנט.

במהלך כהונתו של ארדנה, המפלגה מיצבה את עצמה ככוח האופוזיציה העיקרי, וביקרה תכופות את ממשלת מפלגת העם המונגולית (MPP) בנושאי הכלכלה וההתנהלות מול מערכת המשפט. מפלגת העם המונגולית השיגה גם הישגים צנועים בבחירות המקומיות ב-2020. עם זאת, בבחירות לחוראל הגדול ב-2020, המפלגה השיגה רק כ-11 מושבים, והותירה את מפלגת ה-MPP עם רוב מיוחס נוסף. יושב ראש המפלגה ארדנה איבד את מושבו בבחירות.

לאחר התבוסה הפרלמנטרית ב-2020, הודיע ארדנה על פרישתו והעביר את תפקידו באופן זמני לחבר הפרלמנט הנבחר צבגדורג'ין טובאן, אך עד מהרה חזר לסכסוך המנהיגות שבא בעקבותיו. הוא טען כי הכללים הפנימיים דורשים קונגרס מפלגתי ראוי וערעור על ניסיונות לשנות את הליכי המועמדות. המפלגה התפצלה במהרה בנושא המינוי מחדש של הנשיא המכהן באטולגה לקראת בחירות 2021.

עד מרץ 2021, המפלגה התפצלה למעשה למחנות בעד ונגד באטולגה, כל אחד בראשות יו"ר נבחר אחר, אודונגין צוגטגרל ומיינבאיריין טולגט. אף אחד משני המנהיגים לא הוכר רשמית על ידי בית המשפט העליון. בגלל חוסר היכולת של המפלגה הדמוקרטית להתאחד הוביל לקיום שתי פריימריז שונים ולמינוי שני מועמדים שונים. יושב הראש לשעבר וראש הממשלה נורובין אלטנקויאג היה מועמד שנתמך על ידי כל 11 חברי הפרלמנט הדמוקרטים, בעוד שארדנה זכה לתמיכה חלקית.

למרות פילוגים בתוך המפלגה, ארדנה הוכרז רשמית כמועמד הדמוקרטי בבחירות לנשיאות 2021, והוא ניהל קמפיין על בסיס ערכים דמוקרטיים, כנגד שחיתות ועונה להוביל התאוששות כלכלית מהמשבר שפקד את המדינה. מועמדותו התקבלה על ידי ועדת הבחירות הכללית (GEC). תומכי מינויו של אלטנקויאג מחו על החלטת ה-GEC, וחברי הפרלמנט הדמוקרטים פתחו בשביתות רעב בכיכר סוכבאטאר.

התקופה שבין 2021 ל-2023 התאפיינה במבנים מפלגתיים מקבילים שתמכו בארדנה או בנשיא לשעבר בטולגה. בשנת 2022, פסיקת בית המשפט העליון לטובת הפלג המתנגד לבטולגה אישרה למעשה את סמכותו של ארדנה עד לקונגרס הפנימי הבא של המפלגה. הוא נותר פעיל בקידום עקרונות דמוקרטיים, שמירה על קשרים בינלאומיים עם המפלגה ובהכנת הארגון לבחירות 2024, לפני שהעביר את ההנהגה לשר החינוך לשעבר ויושב הראש הנבחר לובסניאמין גאנטמור בתחילת 2023.

בבחירות לפרלמנט ב-2024, מפלגת הדמוקרטים זכתה ב-31 מושבים בחוראל הגדול. אחד מהם היה צנגון סארולסאיחאן, בן 27 שהפך לחבר הפרלמנט הצעיר ביותר. ה-MPP זכתה רק ב-6 מושבים. לאחר מכן, ב-9 ביולי, מפלגת הדמוקרטים, ה-MPP ומפלגת הונג הקטנה הקימו ממשלת קואליציה בראשות יושב ראש ה-MPP וראש הממשלה דאז, לובסאנאמסריין אויון-ארדנה. ביוני 2025 התרחשו מחאות כנגד הממשלה שהובילו להתפטרות ראש הממשלה אויון-ארדנה לאחר שהפסיד בהצעת אי אמון. מצב זה הוביל לקריסת כהונתו השנייה של אויון-ארדנה וליציאת מפלגת הדמוקרטים מממשלת הקואליציה.

ב-31 באוגוסט 2025 גנטמור התפטר מתפקידו כיושב ראש המפלגה, והוועדה הלאומית למדיניות של המפלגה בחרה בראש סיעת המפלגה וחבר הפרלמנט הפרו-עסקי אודונגין צוגטגרל כיושב הראש החדש.

## הישגים בבחירות
### בחירות לנשיאות

### החוראל הגדול

## קישורים חיצוניים

## הערות שוליים

קטגוריה:מונגוליה: מפלגות
קטגוריה:מפלגות שהוקמו ב-2000